Antonio Medina Garsija

Antonio Medina Garsija (;  Barselona —  Barselona) bija Spānijas starptautiskais meistars šahā (1950), kas no 1953. līdz 1962. gadam ir pārstāvējis Venecuēlu.

 Biogrāfija 
Šahu sācis spēlēt četrpadsmit gadu vecumā. No 1940. gadu vidus līdz 1970. gadu vidum bijis viens no vadošajiem Spānijas šahistiem. Daudzkārtējs Spānijas šaha čempionātu dalībnieks, kuros izcīnījis 7 zelta (1944, 1945, 1947, 1949, 1952, 1963, 1964) un 5 sudraba (1946, 1950, 1966, 1967, 1973) medaļas.Campenato de España 2008 Trīs reizes uzvarējis arī Katalonijas šaha čempionātos (1947, 1949, 1950).Campeonato de Cataluña

Daudzu starptautisko šaha turnīru dalībnieks, kuros lielākos panākumus guvis 1944. gadā Hihonā, kad ieņēmis otro vietu aiz toreizējā Pasaules šaha čempiona Aleksandra Aļehina,Gijon 1944 un 1953. gadā tradicionālajā Hastingsas (Anglija) jaungada šaha turnīrā, kurā dalījis 1.-4. vietu ar Džonatanu Penrouzu, Danielu Janovski un Hariju Golombeku.Hastings 1952/53

No 1953. līdz 1962. gadam dzīvojis Venecuēlā un trīs reizes uzvarējis Venecuēlas šaha čempionātos (1955, 1956, 1958). 1954. gadā Karakasā uzvarējis Pasaules šaha čempiona nosaukuma izcīņas cikla Dienvidamerikas zonas turnīrā un ieguvis tiesības spēlēt starpzonu turnīrā.Zonals 1954-1957 (C03) 1955. gadā Gēteborgas starpzonu turnīrā dalījis pēdējo vietu ar Johannesu Donneru un Bogdanu Sļivu.

Pārstāvējis Spānijas komandu lielākajos komandu šaha turnīros:
 Pasaules šaha olimpiādēs piedalījies 6 reizes (1964-1972, 1976);OlimpBase :: Men's Chess Olympiads :: Antonio Ángel Medina García
 Eiropas komandu šaha čempionātos piedalījies 1970. gadā;OlimpBase :: European Men's Team Chess Championship :: Antonio Ángel Medina García
 Klāras Benediktas kausa izcīņās piedalījies 10 reizes (1964, 1966-1974). Komandu vērtējumā izcīnījis zelta (1970), 2 sudraba (1966, 1967) un 3 bronzas (1969, 1971, 1972) medaļas. Individuālajā vērtējumā izcīnījis 2 zelta (1970, 1977) medaļas.OlimpBase :: Clare Benedict Chess Cup :: Antonio Ángel Medina García

Par panākumiem turnīros FIDE 1950. gadā Garsijam kā vienam no pirmajiem piešķīrusi starptautiskā meistara (IM) nosaukumu.

 Atsauces 

 Ārējās saites 

Kategorija:1919. gadā dzimušie
Kategorija:2003. gadā mirušie
Kategorija:Katalonijā dzimušie
Kategorija:Spānijas šahisti
Kategorija:Venecuēlas šahisti